钦定古今图书集成/明伦汇编/交谊典/第065卷 > 《上崔相公启》前人
## 钦定古今图书集成/明伦汇编/交谊典/第065卷 > 《上崔相公启》前人

某闻石苞羁贱，早遇何曾；魏武尊高，猥知徐晃。其后
咸成间气，讫立鸿勋；简册增辉，亦俾尊彝动彩。则道
惟熙载，皆资甄藻之时；德迈赓歌，必用搜罗之道。是
以皇纲克序，茂范咸凝。某荆氏凡材，雕陵散质，谬传
清白，实守幽贞。矍圃弯弓，何能中鹄；丘门用赋，寻耻
雕虫。常患荒芜，殊非挺拔。依刘荐襧，素乏梯航；慕吕
“攀嵇，全无等级。分甘终老，莫有良期。”既而窃仰洪钧，
来窥皎镜。坟垆下土，敢望颁形；瓮盎顽资，宁希鉴貌。
岂谓不遗孤拙，曲假生成，拔于泥滓之中，致在烟霄
之“上。遂使龙门奋发，不作穷鳞；莺谷翩翻，终陪逸翰。
此则在三恩重，吹万功深，空乘变律之机，未得捐躯
之兆。岂可犹希鼓铸，更露情诚。伏念良马嘶风，非甘
伏皂；饥鹰刷羽，终耻栖笼。诚知豢养之恩，颇有飞翔
之志。而又专门有暇，曾习政经。闭户无营，因窥吏事。
既辨张汤之鼠，深知子产之鱼。书剑徬徨，年光倏忽。
徒思效用，无以为资。倘蒙再扇薰风，仍宣厚泽。庶使
晏婴精鉴，获脱于在途；鬷蔑微班，得昇于收器。才闻
謦欬，便是扶摇。”